**פִּסּוּק טְעָמִים**

לומדי הדף היומי ילמדו היום על "פיסוק טעמים".

פיסוק טעמים הינו נושא נלווה למקרא והוא דן בתפקידם התחבירי או הפרשני של טעמי המקרא המוכרים לנו מן הקריאה בתורה, בנביאים ובמגילות בשבתות ובמועדי ישראל.

הנה משהו אקטואלי מן הפרשה שנקראה בשבת שעברה ומפרשת השבוע – פרשת "בלק"

ה֣וּא יִתְחַטָּא־ב֞וֹ בַּיּ֧וֹם הַשְּׁלִישִׁ֛י וּבַיּ֥וֹם הַשְּׁבִיעִ֖י יִטְהָ֑ר וְאִם־לֹ֨א יִתְחַטָּ֜א בַּיּ֧וֹם הַשְּׁלִישִׁ֛י וּבַיּ֥וֹם הַשְּׁבִיעִ֖י לֹ֥א יִטְהָֽר

לא תמיד מקפידים בעלי הקריאה לפסק נכון את הפסוק. הטעם "טפחא" הינו מפסיק חזק מן התביר ולכן צריך להאריך בהפסקה לאחריו מעט יותר מאשר לאחר ה"תביר".

על פי פיסוק הטעמים משמעות הפסוק תהיה: רק אם הוא יתחטא ביום השביעי ו(גם) ביום השביעי, (אז הוא) יטהר.

ולפרשת השבוע:

וַיַּ֖עַן וַיֹּאמַ֑ר הֲלֹ֗א אֵת֩ אֲשֶׁ֨ר יָשִׂ֤ים יְדוָד֙ בְּפִ֔י אֹת֥וֹ אֶשְׁמֹ֖ר לְדַבֵּֽר

המשמעות הפשוטה של הפסוק היא: "אשמור לדבר" (נשוא מורחב) = אדבר בדיוק כפי שציווה אותי הקב"ה.

כלום בלעם היה צדיק שביקש לקיים את רצון ה' בדיוק כפי שציווה אותו?

טעמי המקרא חורגים מהפשט ומחלקים בין "אשמור" לבין "לדבר". על פי זה כוונת הכתוב נראית לי: את אשר ישים ה' בפי אותו אשמור (לעצמי). לדבר? זה כבר משהו אחר...